ჯერედ პადალეკი

ჯერედ ტრისტან პადალეკი (Jared Tristan Padalecki, დ. 19 ივლისი, 1982) — ამერიკელი მსახიობი . გაიზარდა ტეხასში, პოპულარული ადრეულ 2000 წლებში გახდა ცნობილი სატელევიზიო სერიალით  გილმორის გოგოები, ასევე ჰოლივუდის რამდენიმე  მაღალბიუჯეტიანი ფილმით, როგორებიცაა ნიუ-იორკის წამი და ცვილის ფიგურების სახლი. ბოლო წლებში კი პადალეკიმ სახელი გაითქვა CW-ს ცნობილი სერიალით ზებუნებრივი, სადაც იგი სემ ვინჩესტერს განასახიერებს და ჯენსენ ეკლსთან ერთად თამაშობს.

 ბიოგრაფია 
 ადრეული წლები 
ჯერედი დაიბადა სან-ანტონიოში, ტეხასში. დედა, შერონ (შერი) კამერი — მასწავლებელი იყო, მამა, ჟერალდ (ჯერი) პადალეკი კი ბუჰღალტერი. ჯერედი ნახევრად პოლონელია. ჰყავს უფროსი ძმა ჯეფი და უმცროსი და — მეგანი. 12 წლის ასაკში ჯერედი შეუდგა სამსახიობო გაკვეთილებზე სიარულს. დაამთავრა ჯეიმზ მედისონის სკოლა სან-ანტონიოში. 1999 წელს პადალეკიმ გაიმარჯვა კონკურსში «Claim To Fame», რის შედეგადაც შესაძლებლობა მიეცა Teen Choice Awards-ზე საპატიო პრემიის გადაცემისა. სწორედ ამ ცერემონიალზე შეხვდა მის ამჟამინდელ მენეჯერს. 2000 წელს, სკოლის დამთავრების შემდეგ, ჯერედი გადავიდა ლოს ანჯელესში, რათა გაეგრძელებინა სამსახიობო კარიერა. თუმცა თავდაპირველად იგი ტეხასის უნივერსიტეტში ჩაბარებას გეგმავდა.

 კარიერა 
პადალეკის რიგით პირველი როლი იყო მეორეხარისხოვანი როლი 1999 წლის ფილმში A Little Inside. 2000-2005 წლამდე მან განასახიერა დინ ფორესტერი პოპულარულ სერიალში გილმორის გოგოები. 2000-2003 წლამდე ჯერედი გამოჩნდა რამდენიმე ფილმში, როგორებიცაა ჩუმი მოწმე (Silent Witness 2000), სახლთან ახლოს (Close to Home 2001), სამარადისო სინათლის ბეჭედი (A Ring of Endless Light 2002) და ახალგაზრდა მაკგაივერი (2003).

2003 წელს პადალეკიმ ითამაშა უმნიშვნელო როლი კომედიაში Cheaper by the Dozen („ბევრი იაფად“) მას შემდგომ, რაც ახალგაზრდა მსახიობმა და მეგობარმა ტომ უელინგმა სთხოვა ეს, თუმცა ჯერედის გვარი ფილმის ტიტრებში არაა მითითებული. 2004 წელს იგი გამოჩნდა დები ოლსენების (მერი-კეიტი და ეშლი) კომედიაში ნიუ-იორკის წამი და ტრილერში ფენიქსის გაფრენა, 2005 წელს კი საშინელებათა ფილმებში: ცვილის ფიგურების სახლი და მგელი-მარტოხელა. იმავე წელს პადალეკიმ განასახიერა სემ ვინჩესტერი WB-ს პოპულარულ სერიალში ზებუნებრივი, რომლის მეორე სეზონი 2006 წლის 28 სექტემბრიდან CW-ს გავიდა და დღემდე გადის ეთერში, გადაღებები მიმდინარეობს ვანკუვერიში, კანადა.

პადალეკი ასევე მიიწვიეს როლზე MTV-ს საშინელებათა რეალითი-შოუში ოთახი 401. ჯერედი ამ შოუს წამყვანია, შემქმნელი კი ეშტონ კაჩერია.

2008 წელს ჯერედმა მონაწილეობა მიიღო ფილმში ტომას კინკეიდის საშობაო კოტეჯი , სადაც განასახიერა ამერიკელი მხატვარი ტომას კინკეიდი.

2009 წელს ჯერედმა მიიღო მთავარი როლი საშინელებათა ფილმში პარასკევი, 13. ფილმის გახსნა 13 თებერვალს მოხდა. პადალეკი განასახიერებს კლეი მილლერს, პერსონაჟს, რომელიც იდუმალი ტბისკენ დაკარგული დის საძიებლად მიდის.

 ფილმოგრაფია 
 წელი  სახელი  როლი  შენიშვნები 1999  A Little Inside  მეტტ ნელსონი  2000  ჩუმი მოწმე  სემი  სატელევიზიო ფილმი გილმორის გოგოები  დინ ფორესტერი  მუდმივი პერსონაჟი, 2000-20052001  სასწრაფო  პოლ ჰარრისი  ერთ ეპიზოდშისახლთან ახლოს 2002  სამარადისო სინათლის ბეჭედი  ზაკერი გრეი  სატელევიზიო ფილმი2003  ახალგაზრდა მაკგაივერი  კლეი მაკგაივერი   პილოტი Cheaper by the Dozenბევრი იაფად  ხულიგანი (ტიტრებში მითითებული არაა)  ამერიკის შემდეგი ტოპ-მოდელი თავად2004 ფენიქსის გაფრენა  დეივისი  ნიუ-იორკის წამი  ტრეი ლიპტონი  2005  მგელი-მარტოხელა  ტომი  მეორეხარისხოვანი როლი ცვილის ფიგურების სახლი  უეიდი  მეორეხარისხოვანი როლი ზებუნებრივი  სემ ვინჩესტერი  მთავარი როლი, 2005-დღემდე 2007  ოთახი 401  თავად  წამყვანი 2008  ტომას კინკეიდის საშობაო კოტეჯი  ტომას კინკეიდი  მთავარი როლი 2009  პარასკევი, 13  კლეი მილლერი  მთავარი როლი

 რესურსები ინტერნეტში 


 TV.com ჯერედ პადალეკი  
 ჯერედ პადალეკი საუბრობს ”პარასკევი, 13”-ის შესახებ ”შაბათი ღამის ჟურნალი” (2009 წლის თებ.)
 SuicideGirls.com ინტერვიუ ჯერედ პადალეკისთან

კატეგორია:ამერიკელი მსახიობები
კატეგორია:დაბადებული 19 ივლისი
კატეგორია:დაბადებული 1982
კატეგორია:მსახიობები ანბანის მიხედვით
კატეგორია:ცოცხალი ადამიანები